Производството по реда на чл. 208 и сл. от Административнопроцесуалния кодекс /АПК/, във вр. с чл. 63, ал. 1 от Закона за административните нарушения и наказания /ЗАНН/, е образувано по касационна жалба на С. Й. Ц. от с. С. срещу Решение № 1651/28.07.2016 г., постановено по нахд. № 418/2016 г. по описа на Районен съд – С., която при проверката по реда на чл. 215 АПК съдът намери за недопустима, поради пропуснат срок по чл. 211, ал. 1 АПК вр. чл. 63, ал. 1 ЗАНН за нейното подаване. 
Обжалваното по реда на касационното производство съдебно решение е съобщено лично на С. Ц. на 09.08.2016 г. и 14-дневният срок по чл. 211, ал. 1 АПК е изтекъл на 23.08.2016 г. /присъствен ден/, поради което подадената в Районен съд - С. на 24.08.2016 г. касационна жалба е постъпила след изтичането на срока по чл. 211, ал. 1 АПК и е недопустима за разглеждане по същество. 
Затова и на основание чл. 215, т. 3 АПК вр. чл. 63, ал. 1 ЗАНН, съдът  

О П Р Е Д Е Л И :

ОСТАВЯ БЕЗ РАЗГЛЕЖДАНЕ касационната жалба на С. Й. Ц., с адрес с. С., община С., срещу Решение № 1651/28.07.2016 г., постановено по нахд. № 418/2016 г. по описа на Районен съд – С..

ПРЕКРАТЯВА производството по кнахд. № 534/2016 г. по описа на Административен съд – Б.. 

Определението може да се обжалва пред Върховен административен съд на РБългария в 7-дневен срок от обявяването му на страните, с връчване на преписи. 

                                 ПРЕДСЕДАТЕЛ: /п/ Серафимка Мадолева

                                           ЧЛЕНОВЕ: /п/ Ваня Вълкадинова

                                                                /п/ Илонка Рашкова

Вярно с оригинала!
В.А.